ceb sv de id es es en es ru ms eo tr ceb it en ms it id id eo en eo en en id pl id pl en en en it fi en en en ru en id ja sv id ceb ms eo en en eo ceb ms id sv ja id ceb ms eo en en eo ceb ms id en es en ms en ms id id id ms id id id id id en ms ms id id id en en ms ms ms en nl id da en en nl en en es en en en es en en en id ms id ca ca es es en es ru en en en en de sv
Tengkujuh: 4 Hingga 6 Episod Hujan Lebat
4 hingga 6 episod hujan lebat dijangka melanda sepanjang musim tengkujuh ini.
Menurut MetMalaysia, ia dijangka berlaku di Pantai Timur dan Johor mulai bulan ini hingga Januari.
Manakala bagi Sabah dan Sarawak, episod hujan lebat dijangka lebih tertumpu pada Januari dan Februari.
Hujan lebat berterusan beberapa hari boleh akibatkan banjir di kawasan rendah dan kerap banjir.
Ia boleh menjadi lebih buruk jika hujan lebat berlaku serentak dengan kejadian air pasang besar dan ribut.
Selain itu, mulai hujung Januari hingga Mac 2022 dijangka cuaca agak kering di Perlis, Kedah, Pulau Pinang dan Kelantan.
Terdahulu, Jabatan Pengairan dan Saliran (JPS) memaklumkan fenomena air pasang besar dijangka melanda Kedah, Perak, Selangor dan Johor selama 4 hari mulai Khamis!
Ia akan jadi lebih buruk jika disertai angin kencang, ombak besar dan hujan lebat secara serentak.
Ia berisiko mengakibatkan banjir kilat, limpahan air laut dan banjir pantai.
PDRM Tumpaskan Sindiket Tipu Tawaran Kerja
Polis berjaya tumpaskan sindiket tipu tawaran kerja melibatkan kerugian lebih RM4 juta.
Ia hasil operasi khas sejak Januari lalu di Kuala Lumpur, Selangor, Negeri Sembilan, Johor, Pahang dan Sabah.
Sindiket itu guna platform media sosial tawar pendapatan lumayan ke atas mangsa yang terdesak khasnya yang hilang kerja akibat pandemik COVID-19.
Pada awalnya mangsa dibayar komisen namun kemudian dikenakan penalti jika gagal selesaikan tugas ikut masa yang diberi.
COVID-19: Trend Penurunan Kes Berterusan
Kes jangkitan COVID-19 di Malaysia meneruskan trend penurunan.
Menurut Kementerian Kesihatan (KKM), 4,626 kes dilaporkan semalam, majoritinya tidak bergejala atau bergejala ringan.
Malaysia perlu purata kurang 1,200 kes sehari dan 10 kematian untuk capai tahap endemik COVID-19.
Pastikan anda mendengar Buletin PETRONAS di THR Gegar pada waktu-waktu berikut:
Follow us on Facebook  Follow us on Twitter
Hak Cipta Terpelihara © 2017 Astro Radio Sdn Bhd (403472-D)
Zayan, All Asia Broadcast Centre, Technology Park Malaysia, Lebuhraya Puchong-Sg. Besi, Bukit Jalil, 57000 Kuala Lumpur.
Tel: 03-9549 5555, Fax: 03-9543 5675 E-mail: hellozayan@astro.com.my Aduan :